
Давлат тиббий суғуртаси жамғармасининг 2025 йил 11 мартдаги
18-и-сон буйруғига асосан Ихтисослаштирилган тиббиёт
ташкилотлари билан ишлаш бўлими томонидан бажарилган
ишлар бўйича
ҲАФТАЛИК ҲИСОБОТ
(2025 йил 04 - 08 август учун)

Бўлим томонидан қуйидаги устувор вазифалар бажарилди.
1. DMED – Ўзбекистон Республикаси Соғлиқни сақлаш  вазирлигини рақамлаштириш учун ишлаб чиқилган ягона тиббиёт тизимида Имтиёзли тоифага кирувчи беморларни тиббиёт ташкилотларига йўллашни ҳисобга олиш бўйича Ўзбекистон Республикасида давлат ахборот тизимларини яратиш
ва қўллаб-қувватлаш бўйича ягона интегратор “UZINFOCOM” МЧЖ, Ўзбекистон Республикаси Соғлиқни сақлаш вазирлиги ва Жамғарма масъул ходимлари иштирокида ZOOM платформаси орқали йиғилиши бўлиб ўтди.
2. Ўзбекистон Республикаси Президентининг 30.01.2025 январдаги ПФ–17-сон Фармони ижросини таъминлаш мақсадида ҳамда Вазирлар Маҳкамасининг 23.07.2025 йилдаги 462-сон ва 05.05.2025 йилдаги 294-сон қарорлари билан белгиланган вазифаларига мувофиқ имтиёзли тоифага кирувчи шахсларни ҳисобга олиш ва навбат асосида даволанишга йўллашнинг электрон ахборот тизимига тегишли ўзгартиришлар киритилиши бўйича Ўзбекистон Республикаси Соғлиқни сақлаш вазирлигига ва Ўзбекистон Республикаси Президенти ҳузуридаги Ижтимоий ҳимоя миллий агентлигига хат юборилди.
3. Ўзбекистон Республикаси Вазирлар Маҳкамасининг 23.07.2025 йилдаги “Аёллар дафтари”, “Ёшлар дафтари” ва “Саховат ва кўмак” жамғармалари маблағлари ҳисобидан ижтимоий ёрдам кўрсатиш тизимини такомиллаштириш
чора-тадбирлари тўғрисида” 462-сон ва Ўзбекистон Республикаси Вазирлар Маҳкамасининг 05.05.2025 йилдаги “Етим ва ота-она қарамоғидан маҳрум бўлган болаларни ҳар томонлама қўллаб-қувватлаш ҳамда уларга ижтимоий ёрдам кўрсатиш билан боғлиқ харажатларни молиялаштиришга доир қўшимча чора-тадбирлар тўғрисида” 294-сон қарорлари ижроси юзасидан Чора-тадбирлар режаси ишлаб чиқилди. 
4. Жамғарма раҳбарияти раислигида эришилган натижалар, режалар, топшириқларнинг ижросини белгиланган муддатларда бажариш, ижро интизомини мустаҳкамлаш, ходимларнинг шахсий маъсулияти
ва жавобгарлигини кучайтириш тўғрисида Жамғарма ҳодимлари билан
Zoom-платформаси орқали йиғилиши бўлиб ўтди. 
5. Ўзбекистон Республикаси Соғлиқни сақлаш вазирлигининг кўрсатма хатига ва Ўзбекистон Республикаси прокуратураси Тошкент шаҳар Сергели тумани хатига асосан Миллий тиббиёт марказида ўтказилаётган текширишда Давлат тиббий суғуртаси жамғармасидан ажратилган маблағлар юзасидан иштирок этиш учун Жамғарма ходими Н.Холиқов  хизмат сафарига юборилиб, ўрганиш ишларида иштирок этмоқда.
6. Тиббиёт муассасаларидаги стоматологик хизматларга нарх белгилаш тартиби бўйича  Ўзбекистон Республикаси Адлия вазирлигининг Лойиҳа офиси,  Ўзбекистон Республикаси Соғлиқни сақлаш вазирлиги ва Жамғарма ходимлар томонидан берилган таклифлар ва эътирозлар ўрганиб, музокаралар олиб борилди.
7. Ўзбекистон Республикаси Ҳисоб палатаси томонидан жорий йил
02 июлдаги 02-813-сон билан тегишли кўрсатма хатига асосан Жамғармада бюджет маблағларининг сарфланиши юзасидан молиявий ва самарадорлик аудити натижасида аниқланган ҳато ва камчиликларни бартараф этиш
чора-тадбирлар режаси”нинг 6 ва 7-бандлари ижроси бўйича Ўзбекистон Республикаси Соғлиқни сақлаш вазилигига хат юборилди.
8. Самарқанд давлат тиббиёт университети ҳузуридаги Реабилиталогия
ва спорт тиббиёти илмий-тадқиқот институтининг 2025 йил 29 июлдаги
01/23-сон, Республика ихтисослаштирилган кардиология илмий-амалий тиббиёт маркази Қорақалпоғистон республикаси ҳудудий филиалининг 2025 йил
31 июлдаги 152-сон, Тошкент тиббиёт академияси кўп тармоқли клиникасининг 2025 йил 01 августдаги 01-9/29-сон  хатларида кўрсатилган таклифларни ўрганиб чиқилди ва натижаси бўйича тегишли жавоб хатлари тайёрланди.  
9...Бухоро давлат тиббиёт институти клиникаси, Республика
ихтисослаштирилган гематология илмий-амалий тиббиёт маркази, Toshkent Pediatiriya Tibbiyot Instituti Klinikasi, Республика ихтисослаштирилган нефрология ва буйрак трансплантацияси илмий-амалий тиббиёт маркази, Республика болалар кам инвазив ва эндоскопик хирургия илмий-амалий марказларининг  хатларида кўрсатилган ходимларни “Меdrefer” ахборот тизимига тизим администраторлари томонидан бириктирилиши ташкил этилди.
10. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.
11.  Бошқа ташкилий-амалий ишлар бажарилди.
